4. BEARTAS IOMAÍOCHTA

An Conradh ag bunú an Chomhphobail Eorpaigh: Teideal VI, Caibidil 1 Rialacha Iomaíochta:

1. Scéimeanna cabhrach fioscaí 3bn agus 10bn HUF

(a) D'ainneoin Airteagail 87 agus 88 de Chonradh CE, féadfaidh an Ungáir díolúintí ó cháin chorparáideach arna ndeonú roimh an 1 Eanáir 2003 ar bhonn Airteagal 21(10) agus Airteagal 21(11) d'Acht LXXXI na bliana 1996 um Cháin Chorparáideach agus Cáin Díbhinní agus Airteagal 93 d'Acht CXXV na bliana 1999 um Bhuiséad 2000 Phoblacht na hUngáire a chur i bhfeidhm faoi na coinníollacha seo a leanas:

(i) i gcás gnóthas beag agus meánmhéide, mar atá sainithe i gcomhréir leis an sainmhíniú Comhphobail [2] de na gnóthais sin agus ar cothrom le cleachtas an Choimisiúin, go dtí an 31 Nollaig 2011 agus an dáta sin san áireamh

I gcás cumaisc, éadála nó aon imeachta chomhchosúil ina bhfuil páirt ag tairbhí de shochar cánach arna dheonú faoin reachtaíocht thuasluaite a thagann faoin mír seo (i) thuas, scoirfear den sochar ar cháin chorparáideach.

(ii) i gcás gnóthas eile, ar chuntar go n-urramaítear na teorainneacha seo a leanas ar na méideanna cabhrach arna ndeonú faoin reachtaíocht réamhluaite:

(aa) Státchabhair le haghaidh infheistíochtaí réigiúnacha:

- ní rachaidh an chabhair infheistíochta iomlán thar mhéid uasta 75 % de na costais infheistíochta cáilithe, má chuir an gnóthas tús lena infheistíocht roimh an 1 Eanáir 2000. Má chuir an gnóthas tús lena infheistíocht faoin scéim i rith na mblianta 2000-2002, ní rachaidh an chabhair infheistíochta iomlán thar mhéid uasta 50 % de na costais infheistíochta cháilithe;

- má tá an gnóthas gníomhach in earnáil na mótarfheithiclí [3], ní rachaidh an chabhair infheistíochta iomlán thar mhéid uasta 30 % de na costais infheistíochta cháilithe, má chuir an gnóthas tús lena infheistíocht roimh an 1 Eanáir 2000. Má chuir an gnóthas tús lena infheistíocht faoin scéim i rith na mblianta 2000-2002, ní rachaidh an chabhair infheistíochta iomlán thar mhéid uasta 20 % de na costais infheistíochta cáilithe;

- tosóidh an tréimhse chun an chabhair atá le háireamh faoi na huasteorainneacha 75 % agus 50 % thuasluaite (30 % agus 25 % i gcás earnáil na mótarfheithiclí) a ríomh ar an 1 Eanáir 2003; eisiafar ón ríomh gach cabhair arna héileamh agus arna fáil ar bhonn brabús roimh an dáta sin;

- ní bheidh sé de cheanglas an chabhair a aisíoc má chuaigh an gnóthas cheana thar na huasteorainneacha ar dháta an aontachais;

- chun an chabhair iomlán a ríomh, cuirfear san áireamh gach cabhair arna deonú don tairbhí i ndáil le costais cháilithe, lena n-áirítear cabhair arna deonú faoi scéimeanna eile, is cuma an foinsí áitiúla, réigiúnacha, náisiúnta nó Comhphobail a dheonaigh an chabhair;

- saineofar costais cháilithe ar bhonn na gcritéar a thig ó na rialacha Comhphobail is infheidhme maidir leis an gcabhair réigiúnach infheistíochta;

- is iad na costais cháilithe a fhéadfar a chur san áireamh na costais arna dtabhú idir an 1 Eanáir 1997 agus an 31 Nollaig 2005 faoi théarmaí cláir arna ghlacadh go foirmiúil ag an gcuideachta tráth nach déanaí ná an 31 Nollaig 2002 agus arna chur in iúl d'Aireacht Airgeadais Phoblacht na hUngáire faoi cheann an 31 Eanáir 2003.

(bb) státchabhair d'oiliúint, taighde agus forbairt, fostaíocht agus infheistíocht chomhshaoil

- ní rachaidh an chabhair thar na huasteorainneacha ábhartha déine cabhrach is infheidhme ar an 1 Eanáir maidir le cuspóirí cabhrach den sórt sin de bhun Airteagail 87 agus 88 de Chonradh CE;

- tosóidh an tréimhse chun cabhair atá le háireamh faoi na huasteorainneacha is infheidhme a ríomh ar an 1 Eanáir 2003; eiseofar ón ríomh gach cabhair arna héileamh agus arna fáil ar bhonn brabús roimh an dáta sin;

- ní bheidh sé de cheanglas an chabhair a aisíoc má chuaigh an gnóthas cheana thar na huasteorainneacha ar dháta an aontachais;

- chun an chabhair iomlán a ríomh, cuirfear san áireamh gach cabhair arna deonú don tairbhí i ndaíl le costais cháilithe, lena n-áirítear cabhair arna deonú faoi scéimeanna eile, is cuma an foinsí áitiúla, réigiúnacha, náisiúnta nó Comhphobail a dheonaigh an chabhair;

- saineofar costais cháilithe ar bhonn na gcritéar Comhphobail a thig ó na rialacha Comhphobail is infheidhme ar an 1 Eanáir 2003 maidir leis an gcuspóir i dtrácht;

- is iad na costais cháilithe is féidir a chur san áireamh na costais arna dtabhú idir an 1 Eanáir 1997 agus an 31 Nollaig 2005 faoi théarmaí cláir arna ghlacadh go foirmiúil ag an gcuideachta tráth nach déanaí ná an 31 Nollaig 2002 agus arna cur in iúl d'Aireacht Airgeadais Phoblacht na hUngáire faoi cheann an 31 Eanáir 2003.

(cc) I gcás go ndéanann an tairbhí infheistiú i dtaca le bonneagar poiblí, déanfar an chabhair a theorannú go 100 % de na costais a tabhaíodh go dtí an 31 Nollaig 2002, agus an dáta sin san áireamh.

Ní thiocfaidh na socruithe idirthréimhseacha atá leagtha amach sa mhír seo i bhfeidhm mura mbeidh an coinníollacha atá leagtha amach thuas comhallta.

(b) Aon chabhair arna deonú faoin reachtaíocht thuasluaite nár cuireadh ag comhlíonadh na gcoinníollacha atá leagtha amach i mír (a) faoi cheann dháta an aontachais, measfar gur cabhair nua í de bhun an tsásra chabhrach atá ann atá leagtha síos in Iarscríbhinn IV, aibidil 4 maidir le Beartas Iomaíochta, a ghabhann leis an Ionstraim seo.

(c) Soláthróidh an Ungáir don Choimisiún:

- dhá mhí tar éis dháta an aontachais, faisnéis faoi na coinníollacha atá leagtha amach i mír (a) a chomhall;

- faoi cheann dheireadh Meithimh 2006, faisnéis faoi na costais infheistíochta cáilithe arna dtabhú iarbhír ag na tairbhithe faoin reachtaíocht réamhluaite agus faoi na méideanna iomlána cabhrach arna bhfáil ag na tairbhithe

2. Scéim eischósta

(a) D'ainneoin Airteagail 87 agus 88 de Chonradh CE, féadfaidh an Ungáir laghduithe ar cháin chorparáideach arna ndeonú ar bhonn an Airteagail 4.28 agus 19(2) d'Acht LXXXI um Cháin Chorparáideach agus Cáin Díbhinní a chur i bhfeidhm go dtí an 31 Nollaig 2005, agus an dáta sin san áireamh.

(b) I gcás cumaisc, éadála nó aon imeachta chomchosúil ina bhfuil páirt ag tairbhí laghdú ar cháin arna deonú faoin reachtaíocht thuasluaite a thagann faoi (a) thuas, scoirfear den laghdú ar cháin chorparáideach.

3. Cabhair fhioscach ó údaráis áitiúla

(a) Laghduithe ar cháin údarás áitiúil i dtaca le suas le 2 % de ghlanfháltais gnóthas mar atá arna ndeonú ar feadh tréimhse teoranta ag údaráis áitiúla ar bhonn Airteagail 6 agus 7 d'Acht C na bliana 1990 um Chánacha Áitiúla, mar atá arna leasú le hAirteagal 79(1) agus (2) d'Acht L na bliana 2001 um Dhlíthe Airgeadais a Leasú, mar atá arna leasú le hAirteagal 158 d'Acht XLII na bliana 2002 um Chánacha, Ranníocaíochtaí agus Íocaíochtaí Buiséadachta Eile a Leasú, féadfaidh an Ungáir, d'ainneoin Airteagail 87 agus 88 de Chonradh CE, iad a chur i bhfeidhm go dtí an 31 Nollaig 2007, agus an dáta sin san áireamh,

(b) Gnóthais a thairbhíonn d'Airteagal 21(7), (10) nó (11) d'Acht LXXXI na bliana 1996 um Cháin Chorparáideach agus Cáin Díbhinní nó d'Airteagal 93 d'Acht CXXV na bliana 1999 um Bhuiséad 2000 Phoblacht na hUngáire nó de scéimeanna cabhrach nach bhfuil ag luí le hAirteagail 87 agus 88 de Chonradh CE, ní bheidh siad i dteideal na socruithe idirthréimhseacha faoi (a) thuas.

[2] Moladh 96/280/CE ón gCoimisiún an 3 Aibreán 1996 maidir le sainmhíniú ar ghnóthais bheaga agus meánmhéide (IO L 107, 30.4.1996, lch. 4).

[3] De réir bhrí Iarscríbhinn C den Chlár réime ilearnálach Comhphobail maidir le cabhair réigiúnach do mhórthionscadail infheistíochta: clár réime do státchabhair le haghaidh thionscal na mótarfheithiclí (IO C 70, 19.3.2002, lch. 8).

--------------------------------------------------